**Det psykososiale Barnehagemiljøet**

**i Lundebygrenda Barnehage**



**Nulltoleranse og forebyggende arbeid § 41**

Paragraf 41 i Barnehageloven innebærer et krav til nulltoleranse mot krenkelser, til at alle ansatte må gripe inn og til forebygging.

Rammeplanen inneholder bestemmelser om at barn ikke skal bli utsatt for diskriminering, utestenging, mobbing, krenkelser og uheldige samspillsmønstre. I barnehagelovens kapittel VIII om psykososialt barnehagemiljø styrkes barnets krav på en barnehage som preges av trygghet og trivsel.

**Paragraf 41 lyder:**

*Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser.*

*Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.*

Paragrafen inneholder tre krav. Kravene innebærer at barnehagen:

* ikke skal godta ulike krenkelser.
* at alle ansatte griper inn i forbindelse med krenkelser.
* barnehagen må jobbe systematisk med forebygging.

Barnehagen har lav terskel for hva som kan vurderes som krenkelser, og dermed også en lav terskel for hva barnehagen ikke skal godta. Det er likevel viktig å skille mellom krenkelser på den ene siden og konflikter og uenighet på den andre. Det er krenkelsene som omfattes av nulltoleransen.

**Nulltoleranse** mot krenkelser betyr i praksis at personalet ikke kan bagatellisere krenkelser. Barn som blir utsatt for krenkelser har behov for trøst og støtte av de ansatte i barnehagen. Andre barn som er involvert i krenkelsen, må også få veiledning og god oppfølging. Ingen barn skal bli stigmatisert som mobbere eller offer i barnehagen. Eksempel på reaksjoner som ikke skal forekomme fra de ansatte er "Såpass må du tåle", "Dette er ikke noe å gråte for", «har du tisset på deg nå igjen», eller lignende utsagn som fører til skam/skyld/negative følelser.

**Krenkelser**er et overordnet begrep som inkluderer både mobbing, utestenging, trakassering, diskriminering og vold, negative ord eller handlinger som gjør at barn føler seg ekskludert fra fellesskapet. Det kan også innebære ryktespredning, non verbal kommunikasjon som at andre himler med øynene når et barn sier eller gjør noe, blir ledd av og at barn blir holdt utenfor lek/aktiviteter.

Barnehagen skal **arbeide forebyggende** for å unngå at barn opplever krenkelser. Barn skal oppleve barnehagen sin som et trygt og godt sted å være, og et overordnet mål er å sikre at alle barn er inkludert i fellesskapet ved at personalet jobber systematisk med å fremme vennskap og fellesskap. Å arbeide forebyggende handler i særlig grad om personalets relasjonskompetanse som varme og tydelige omsorgspersoner. Det arbeides med tilhørighet/fellesskap, lekemiljø, lek, vennskap, språk og kommunikasjon for å fremme barns trivsel, og en inkludering av foreldre rundt dette tema.

**Hvordan arbeider vi forebyggende i Lundebygrenda Barnehage**

**Reggio Emilia filosofien** er vår pedagogiske plattform hvor vårt barnesyn og verdigrunnlag er faktorer som er viktige for å nå et godt og trygt barnehagemiljø. Den nye rammeplanen for barnehager er tett opp mot filosofien, og vi ser at de til sammen er gode arbeidsredskap for å jobbe med det psykososiale barnehagemiljø.

**Recomp**- Vi deltok i Recomp fra 2019- 2024. Her var tema Reggio Emilias grunnverdier i lys av uteliv og barnehagens fysiske/psykiske barnehagemiljø. Hva gjør uteliv og god fysisk helse for den psykiske helsen, og vennskap/mobbing/utenforskap.

**Aktivitetsplikten** trer i kraft ved å melde om krenkelser som kan forekomme mellom barn-barn, ansatte-barn.

**Private barnehagers landsforbund-**  Vi har Pbl mentor hvor vi fører avvik, utarbeider risikoanalyse og beredskapsplan. I tillegg bruker vi pbl sine jurister i saker hvor vi trenger ekstra ekspertise.

**Evaluering -** Vi har en sjekkliste som vi bruker i arbeidet for å ha et godt og trygt barnehagemiljø som skal evalueres årlig. Vi har eget årshjul for arbeidet rundt tema.

**Foreldresamarbeid** – Barnehagens foreldre og Samarbeidsutvalg skal årlig motta informasjon om barnehagens systematiske arbeid rundt det psykososiale barnehagemiljøet. I enkeltsaker skal foreldre komme direkte til oss så vi kan løse ting internt. Et nært og godt foreldresamarbeid er det viktigste for å få tak i informasjon om barnas trivesel/trygghet og utvikling.

**Plan for det psykososiale barnehagemiljø**– skal gjøres kjent for barnehagens ansatte, samarbeidsutvalg/foreldre i barnehagen, gjennom su-møter, foreldremøter og planen ligger åpent på barnehagens hjemmeside.

**Barneintervju**- Vi har trivselssamtale for barn som omhandler vennskap/trygghet/relasjoner til de voksne.

**SELMA**- vi jobber med de ulike temaene gjennom året. Selma står for – Samspill, engasjement, livsglede, mestring og anerkjennelse.

**Årsplanen** viser hvordan vi jobber rundt ulike temaer som omhandler det psykososiale barnhagemiljøet. Da spesielt gjennom vår egen tilnærming til Reggio filosofien.

**Veilederen.no**- her finner vi oppdatert og faglig oppdatering på ulike temaer, og som personalet bruker i sin faglige oppdatering. Snakk med barna.no er også et viktig verktøy.

**Mobarn** – Kartlegging/refleksjon med fokus på relasjon og den voksnes holdninger av barna – to ganger pr år. Dette er en nyttig kartlegging mtp relasjoner og hvilke barn vi må «være ekstra observante på/som trenger ekstra oppfølging».

**Yoba – yoga for barn**. Tre ansatte har kurset seg i yoga for barn og har satt dette på ukesplan for små grupper av gangen. Her får barna mulighet til å kjenne på pust, ro, samhold og mestring.

**Kroppen min uke**. Vi gjennomfører to uker hver vår og høst, kroppen min uke hvor fokus er hvordan vi skal møte barna rundt spm om følelser, kropp, sanser, egne opplevelser/utfordringer og tanker. Vi bruker dukken Trine og noen ganger også Truls som er med på samlingene og ofte blir en populær samtalepartner. Barna kan ofte betro seg til dukkene om ting de ellers ikke ville sagt. Et nyttig verktøy. I tillegg bruker vi mye bøker /filmer og ulike aktiviteter som omhandler tema.

**AHK- modellen** – denne brukes når vi har en uro rundt barn/familier. Da er dette verktøyet fint å kunne starte med for å belyse og lage felles mål for hvordan vi skal samarbeide med tanke på barns beste.

**Foreldresamtaler/utviklingssamtaler**- Hvert barnehageår er det obligatorisk med en samtale, men foreldre tilbys to samtaler. Her kommuniserer vi rundt barnets psykososiale hverdag – trivsel/vennskap/utvikling/utordringer mm.

**Medarbeidersamtaler** – med de ansatte har vi hver vår, i god tid før vi fastsetter organisering fra neste barnehageår. Her snakker vi bla om deres psykososiale hverdag, trivsel, ønske om utvikling videre, utfordringer mm.

**Veiledning** – i hverdagen og ved behov. Her kan det foregå fra leder for avd med sine ansatte, eller styrer med sine ledere/øvrige ansatte. Direkte veiledning i hverdagen er noe vi alltid jobber med å bli bedre på. At vi vil hverandre vel gjennom et trygt og godt arbeidsmiljø, er et godt utgangspunkt for å gi hverandre konstruktive tilbakemeldinger.

**De viktige samtalene**- Vi oppfordrer foreldre til å ta tak i ting som brenner, og ikke vente til de har sin utviklingssamtale. Vi har derfor en jevnlig dialog med foreldrene mtp barnets beste rundt gleder, bekymringer, vennskap, mestring mm.

**Foreldreundersøkelsen**– Her har foreldre en mulighet til å komme med tilbakemeldinger på hvordan de opplever barnehagetilbudet. Her er det også enkelte spørsmål rettet mot det psykososiale barnehagemiljøet.

Det psykososiale barnehage miljøet er tema på foreldremøter, samtaler, plandager, personalkvelder og ledermøter samt på medarbeidersamtalene. Dette med ulike vinklinger om hvordan man jobber med tema. Arbeidet er en naturlig del av en barnehagehverdag gjennom daglige grupper/organisering/vennskap/aktiviteter og lek.

**Aktivitetsplikten § 42.**

Paragraf 42 innebærer en plikt til å sikre at barnehagebarna har et trygt og godt psykososialt barnehagemiljø.

**Paragraf 42 lyder:**

*Alle som arbeider i barnehagen, skal følge med på hvordan barna i barnehagen har det.*

*Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller.*

Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest *undersøke saken.*

*Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.*

*Barnehagen skal lage en skriftlig plan når det skal gjøres tiltak i en sak m/innhold:*  
*a) hvilke problemer tiltakene skal løse*  
*b) hvilke tiltak barnehagen har planlagt*  
*c) når tiltakene skal gjennomføres*  
*d) hvem som skal gjennomføre tiltakene*  
*e) når tiltakene skal evalueres.*

Aktivitetsplikten skal sikre at barnehagen handler raskt og riktig når et barn ikke har det trygt og godt i barnehagen. Opplevelsen av et trygt og godt barnehagemiljø er subjektivt, og det er alltid barnets opplevelse som skal ligge til grunn. De ansatte må samarbeide tett med foreldrene for å sikre at barna har det trygt og godt i barnehagen. Ikke alle barn er i stand til å sette ord på at de ikke har det godt i barnehagen, og her kan foreldrene være til god hjelp.

Når det ansatte i barnehagen er gode på å skape gode relasjoner og barna føler seg sett og forstått, føles barnehagemiljøet trygt og godt for barna. Personalet må arbeide kontinuerlig med å skape vennskap, tilhørighet og inkludering. Aktivitetsplikten består av fire delplikter:

* følge med
* melde fra
* undersøke
* sette inn egnede tiltak og evaluere

Barnehagen har egne skjema for saker som omhandler aktivitetsplikten, og som skal gjøres kjent for foreldrene. Dette for å tidlig kunne samarbeide om tiltak og felles mål for barnas trygghet, trivsel og videre utvikling. Det er viktig at foreldrene opplever å bli sett, hørt og får en følelse av å bidra i arbeidet. Derfor er felles evaluering viktig underveis, for å se om tiltak har virket, og evt. lage nye tiltak og mål.

**Når voksne krenker barn § 43**

Paragraf 43 innebærer en skjerpet aktivitetsplikt dersom en som arbeider i barnehagen, krenker et barn. **§ 43 lyder:**

*Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehageeieren. Dersom en som arbeider i barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehageeieren direkte. Undersøkelser og tiltak etter § 42 tredje og fjerde ledd skal iverksettes straks.*

Å krenke et barn er grunnleggende i strid med barnehageansattes rolle og ansvar, det er et grovt tillitsbrudd og helt uakseptabel atferd. Derfor er det innført en skjerpet aktivitetsplikt hvis barn blir krenket av en som jobber i barnehagen.

En skjerpet aktivitetsplikt innebærer at personalet i barnehagen skal melde ifra til styrer ved mistanke om eller kjennskap til at en som arbeider i barnehagen, utsetter eller har utsatt ett eller flere barn for krenkelser. Slike vurderinger forutsetter at de ansatte har nødvendig kunnskap om hva ulike krenkelser kan innebære. Loven er klar på at dersom en forelder melder fra om at barnet deres (eller andre barn) har vært utsatt for en krenkelse, skal hendelsen alltid tas på alvor, og aktivitetsplikten trer i kraft uavhengig av om krenkelsen er utført av andre barn eller av en ansatt i barnehagen. Når styrer mottar melding om en mulig krenkelse fra en ansatt, trer umiddelbart delplikt 3 (plikt til å undersøke) og delplikt 4 (plikt til å sette inn tiltak) i aktivitetsplikten i kraft.

Vi har et eget skjema med rutine ved varsling:

**Hvordan gå frem/varsle – jfr aktivitetsplikten § 42-43 i barnehageloven.**

**FANGE OPP/MOTTA MELDING**

* Etter observasjon fra ansatte
* Etter melding fra foreldre
* Barnet melder selv

**VARSLE**

* Meldingsmottaker dokumenterer observasjonen
* Hvis barn krenker – varsle leder som varsler styrer – i alvorlige tilfeller eier.
* Hvis ansatte krenker – varsles styer og eier.
* Hvis styrer krenker – varsles eier.
* Hvis eier krenker -varsles barnehagemyndigheten i kommunen.

**UMIDDELBARE TILTAK OG UNDERSØKELSER**

* Emosjonell støtte til barnet og foreldre
* Løft for det sosiale miljøet
* Barnesamtaler
* Observasjon
* Aurskog Høland Modellen

**PEDAGOGISK ANALYSE**

* Problemstilling
* Målsetting
* Opprettholdende faktorer

**TILTAKSPLAN**

* Mal for tiltaksplan fylles ut av pedaogisk leder i samarbeid med styrer/spesialpedagog.
* INVOLVERE FORELDRE
* Tiltaksplan legges frem for foreldre og deres opplevelse skrives inn i planene.
* Minst mulig ansvar legges på foreldre – Barnehagens ansvar.

**GJENNOMFØRING AV TILTAK OG EVALUERING**

* Periode 1 – umiddelbare tiltak føres
* Kort evaluering – maks en uke
* Nye tiltak føyes til
* Har barnet fått det trygt og godt avvikles tiltaksplanene og oppfølgingstidspunkt med foreldre avtales.

**PERIODE 2**

* Ny runde med tiltak – periode ca 2 uker
* Nye tiltak tilføyes
* Har barnet fått det trygt og godt avvikles tiltaksplanen og oppfølgingstidspunkt med foreldre avtales.

**PERIODE 3**

* Tiltaksperiode ca 4 uker
* Hivs ikke tiltakene fungerer bør ekstern bistand vurderes.
* Har barnet nå fått det trygt og godt avvikles tiltaksplanen og oppfølging avtales.

**OPPFØLGING**

* Eventuelt samarbeid med andre instanser (Helsestajson – fastlege - PPT - BUP)
* Eventuelle tiltak rettet mot senskader på grunn av utrygghet
* Støtte utvikling av god selvfølelse og gode samspillsrealsjoner
* Ved angst/traumer – terepaeutisk oppfølging av instanser utenfor barnehagen.

|  |
| --- |
| **Hvis ansatte/styrer eller eier krenker – skjerpet aktivitetsplikt §43**  Når det mottas melding om en mulig krenkelse fra en ansatt/styrer/eier, trer umiddelbart delplikt 3 (plikt til å undersøke) og delplikt 4 (plikt til å sette inn tiltak) i aktivitetsplikten i kraft.   * Emosjonell støtte til barnet og foreldre * Møte med den som melder og eventuelt andre parter i saken. * Møte med den som har utført krenkelsene. * Samtale med barnet og barnets foresatte- utarbeide tiltaksplan for barnet. * Eventuelt gi informasjon til øvrig personale. * Avtale videre oppfølging/evaluering. * For å følge opp familien/barnet videre- følges rutinen for varsling.   Målsetting – at barnet skal få det trygt og godt i barnehagen/at krenkelser opphører. |

Barnehagen har utarbeidet egen tiltaksplan for innrapportering jfr § 42 og 43 ved krenkelser innmeldt fra barnet selv, ansatte, foreldre eller andre. Skjema taes i bruk der barn, ansatte, styrer eller eier krenker barn.

|  |  |  |  |  |  |
| --- | --- | --- | --- | --- | --- |
| **TILTAKSPLAN**  Ved mistanke om at barn ikke har det trygt og godt i barnehagen (Aktivitetsplikten/barnehageloven kap, 8 § 42-43)  **Barnets navn:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Hvilken problemer/krenkelser Tiltak i bhg/hjem Ansvarlig Når Evaluering/når**   |  |  |  |  |  | | --- | --- | --- | --- | --- | |  |  |  |  |  |     **Aktivitetsplikten fortsetter.** (fylles ut hvis problemet vedvarer)  Vi setter inn disse tiltakene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Vi har utarbeidet et eget årshjul for arbeidet med det psykososiale arbeidet i barnehagen, som sikrer at vi har gode rutiner for felles forståelse for krenkelser, evaluering av planen, og som sikrer et godt foreldresamarbeid rundt tema.

Et bilde som inneholder tekst, skjermbilde, sirkel, Font

Automatisk generert beskrivelse

**Rutiner for å sikre at det arbeides i henhold til plan for det psykososiale barnehagemiljøet**

Årlig gjennomgår vi sjekkliste for det psykososiale barnehagemiljøet for å sikre at vi arbeider kontinuerlig med tema. Listen fylles ut i samarbeid med alle ansatte. Foreldre gjøres kjent med plan for det psykososiale barnehagemiljøet gjennom evalueringer på samarbeidsmøter, som tema på foreldremøter og gjennom at planen ligger på barnehagens hjemmeside.

*Vi ønsker at alle opplever å møte et godt og trygt barnehagemiljø i Lundebygrenda Barnehage.*

Et bilde som inneholder bjørn, teddybjørn, Kosedyr, leke

Automatisk generert beskrivelse